Z Á P I S N I C A č. 18

**z 18. riadneho zasadnutia Obecného zastupiteľstva Obce Perín – Chym , dňa 04.07.2017**

**Prítomní :** MVDr. Ladislav Molnár - starosta

Poslanci: Ing. Roland Vinter, Gabriel Vinter, Marek Trembecki, Ing. Miroslav Podžuban,

 Pavol Štefán a Bartolomej Damko

**Za overovateľov zápisnice:** Gabriel Vinter, Marek Trembecki

**Návrhová komisia:** Ing. Roland Vinter

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Voľba hlavného kontrolóra obce Perín-Chym
3. Rôzne (interpelácie poslancov, žiadosti občanov)
4. Záver

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Privítal aj hostí – kandidátov na hlavného kontrolóra obce – Ing. Jaroslava Hospodára a pani Jarmilu Soltészovú.

Starosta oboznámil prítomných s programom zasadnutia a navrhol doplniť za prvý bod **Určenie volebnej komisie**. S návrhom všetci prítomní poslanci súhlasili.

Starosta navrhol overovateľov a zapisovateľku zápisnice, ako aj člena návrhovej komisie, ktorí boli schválení.

**K vloženému bodu:**

Starosta navrhol volebnú komisiu v zložení: Ing. Roland Vinter, Bartolomej Damko a Ing. Monika Štefánová. Bolo prijaté uznesenie č. 123.

Všetci poslanci jednoznačne odsúhlasili, že voľba hlavného kontrolóra prebehne tajným hlasovaním uznesením č. 124.

**K bodu č. 2**

V tomto bode starosta odovzdal slovo kandidátom na hlavného kontrolóra Obce Perín-Chym a to v abecednom poradí podľa priezviska –prvý bol Ing. J. Hospodár a druhá pani Jarmila Soltészová, aby sa prítomným predstavili. Po krátkej prezentácii boli poslancom rozdané hlasovacie lístky a prebehlo hlasovanie. Po odovzdaní všetkých hlasovacích lístkov do urny trojčlenná volebná komisia vyhodnotila priebeh hlasovania nasledovne:

* Počet prítomných počet prítomných poslancov: 6
* počet poslancov, ktorým boli vydané hlasovacie lístky: 6
* počet odovzdaných hlasovacích lístkov: 6
* počet platných odovzdaných hlasovacích lístkov 6
* počet hlasov odovzdaných pre jednotlivých kandidátov: Ing. J. Hospodár 4

 J. Soltészová 2

Nakoľko ani jeden z kandidátov nezískal nadpolovičnú väčšinu všetkých poslancov OZ, poslanci dostali nové hlasovacie lístky a pristúpilo sa k druhému kolu hlasovania.

Volebná komisia vyhodnotila priebeh hlasovania nasledovne:

* Počet prítomných počet prítomných poslancov: 6
* počet poslancov, ktorým boli vydané hlasovacie lístky: 6
* počet odovzdaných hlasovacích lístkov: 6
* počet platných odovzdaných hlasovacích lístkov 6
* počet hlasov odovzdaných pre jednotlivých kandidátov: Ing. J. Hospodár 3

 J. Soltészová 3

Keďže v druhom kole získali obaja kandidáti rovnaký počet hlasov, predseda volebnej komisie Ing. Roland Vinter, vyžreboval víťazného kandidáta, ktorým sa stal Ing. Jaroslav Hospodár. Po vyhlásení výsledku Ing. Roland Vinter prečítal Správu volebnej komisie o priebehu voľby hlavného kontrolóra obce. Bolo prijaté uznesenie č.123.

Nakoľko nikto z prítomných nemal žiadnu poznámku ani žiadosť**,** pán starosta sa poďakoval všetkým prítomným za účasť, poblahoželal víťazovi voľby a ukončil zasadnutie OZ.

 ................................... ................................... .............................................

 Gabriel Vinter Marek Trembecki MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 18. riadneho zasadnutia Obecného zastupiteľstva Obce Perín – Chym , dňa 04.07.2017**

**UZNESENIE č.123**

Obecné zastupiteľstvo Obce Perín-Chym **s c h v a ľ u j e**  členov volebnej komisie v zložení: Ing. Roland Vinter, Bartolomej Damko a Ing. Monika Štefánová.

Hlasovanie : za: 6 , proti : 0 , zdržali sa: 0

**UZNESENIE č.124**

Obecné zastupiteľstvo Obce Perín-Chym **s c h v a ľ u j e**  spôsob voľby hlavného kontrolóra obce nasledovne**:**

1. Voľby sa konajú **tajným** hlasovaním na zasadnutí OZ v Obci Perín - Chym.

2. Voľby riadi trojčlenná volebná komisia, ktorá riadi priebeh volieb, zisťuje výsledky volieb, spočíta hlasy a vypracuje zápisnicu z voľby.

3. Na tajné hlasovanie sa použijú hlasovacie lístky, ktoré volebná komisia odovzdá poslancom.

4. Hlasovací lístok je spoločný pre všetkých kandidátov. Na hlasovacom lístku sú kandidáti uvedení podľa abecedného poradia (podľa priezviska), s uvedením poradového čísla, priezviska, mena a titulu. Hlasovací lístok je opatrený pečiatkou Obce Perín - Chym.

5. Na hlasovacom lístku poslanec zakrúžkovaním určí kandidáta, za ktorého hlasuje.

Zakrúžkovať môže najviac jedného kandidáta. Hlasovací lístok po úprave vloží do volebnej schránky.

6. Platný hlasovací lístok je ten, ktorý je:

a) na predpísanom tlačive,

b) so zakrúžkovaním iba jedného kandidáta

7. Poškodenie hlasovacieho lístka nemá vplyv na jeho platnosť. Na prečiarknuté alebo dopísané mená sa neprihliada.

8. Na zvolenie hlavného kontrolóra obce je potrebný súhlas nadpolovičnej väčšiny všetkých poslancov OZ. Ak ani jeden z kandidátov takú väčšinu nezískal, OZ ešte na tom istom zasadnutí OZ vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.

9. Volebná komisia vypracuje správu (zápisnicu) z voľby hlavného kontrolóra obce, ktorá obsahuje:

* počet prítomných poslancov
* počet poslancov, ktorým boli vydané hlasovacie lístky
* počet odovzdaných hlasovacích lístkov
* počet platných odovzdaných hlasovacích lístkov
* počet hlasov odovzdaných pre jednotlivých kandidátov
* výsledok voľby, resp. II. kolo voľby
* meno zvoleného kandidáta

Hlasovanie : za: 6 , proti : 0 , zdržali sa: 0

**UZNESENIE č.125**

Obecné zastupiteľstvo Obce Perín – Chym:

1. **b e r i e n a v e d o m i e** prezentáciu kandidátov na funkciu kontrolóra obce,
2. **konštatuje, že** v súlade § 18a ods. 3) a § 18a ods. 5) zákona SNR č. 369/1990 Zb. o obecnom zriadení v platnom znení**, žrebom bolo rozhodnuté, že** do funkcie hlavného kontrolóra na dobu určitú (šesť rokov) od 1.8. 2017 – 31.7. 2023 bol zvolenýp. Ing. Jaroslav Hospodár s nástupom do práce odo dňa 1.8.2017,
3. **b e r i e n a v e d o m i e** správu volebnej komisie o priebehu voľby hlavného kontrolóra obce,
4. **k o n š t a t u j e,** že voľba hlavného kontrolóra obce sa uskutočnila v súlade so zákonom SNR č. 369/1990 Zb. o obecnom zriadení v platnom znení,
5. **u r č u j e** plat hlavného kontrolóra v súlade s § 11 ods. 4 písm. i) a podľa § 18c ods. 1) písm. c) zákona SNR č. 369/1990 Zb. o obecnom zriadení v platnom znení v rozsahu 0,2 pracovného úväzku v nadväznosti na uzn. OZ č. 116 zo dňa 19.05.2017 s účinnosťou odo dňa nástupu výkonu do funkcie, a to 1. 8. 2017,
6. **b e r i e n a v e d o m i e,** že plat hlavného kontrolóra sa upraví pri zmene priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok zamestnávateľ v súlade s § 18c ods. 1 zákona č. 369/1990 Zb. o obecnom zriadení v znení neskorších predpisov,
7. **s ú h l a s í** v súlade s § 18 ods. 1 zákona č. 369/1990 Zb. o obecnom zriadení v znení neskorších predpisov s podnikaním, resp. s výkonom inej zárobkovej činnosti hlavného kontrolóra.

Hlasovanie : za: 6 , proti : 0 , zdržali sa: 0